Държавен вестник, бр. 61, 2008 г., стр. 68

С Т Р .  68
Д Ъ Р Ж А В Е Н   В Е С Т Н И К
Б Р О Й  61
31. “Нематериални активи” са активи, въз-
никнали от трансфер на технологии чрез придо-
биване на патентни права, лицензи или ноу-хау.
32. “Места по националната екологична
мрежа Натура 2000” са защитените зони по сми-
съла на чл. 6, ал. 1 от Закона за биологичното
разнообразие.
33. “Възобновяеми енергийни източници” са
неизкопаеми енергийни източници, които съ-
държат слънчева, вятърна, водна и геотермал-
на енергия, включително енергия на вълните и
енергия на приливите и отливите, възобновява-
щи се без видимо изтощаване при използването
им, както и отпадни топлини, енергия от био-
маса и енергията от индустриални и битови
отпадъци.
34. “Уникален идентификационен номер” е
регистрационен номер, който се издава на кан-
дидата от служител в РА след положително
становище от извършен преглед на документи-
те към заявлението за подпомагане или след
като кандидатът е подписал декларацията по
чл. 30, ал. 5.
35. “Независими оферти” са оферти, подаде-
ни от лица, които не са:
a) лица, едното от които участва в управле-
нието на дружеството на другото;
б) съдружници;
в) лица, които съвместно контролират пря-
ко трето лице;
г) лица, които участват пряко в управление-
то или капитала на друго лице, поради което
между тях могат да се уговарят условия, раз-
лични от обичайните.
36. “Частичен отказ за финансиране” е отка-
зът да се финансират част от заявените разходи
на кандидата, които са включени в проект, одоб-
рен за подпомагане по ПРСР. Основанията за
отказ са регламентирани в тази наредба, както
и в българското и европейското законодателс-
тво, уреждащо правилата за прилагане на ПРСР
в Република България.
37. “Оперативни разходи” са административ-
ните разходи и разходите, свързани с поддръж-
ка и експлоатация на активите.
38. “Добра производствена практика” е сис-
тема за осигуряване на качество и безопасност,
която гарантира, че храните се произвеждат и
контролират в съответствие с утвърдените стан-
дарти, нормативи и други изисквания за качес-
тво и безопасност съобразно предназначението
им и в съответствие с изискванията за издаване
на разрешително за тяхното производство, тър-
говия и употреба.
39. “Форсмажорни обстоятелства” са:
а) смърт на ползвателя на помощта;
б) продължителна професионална нетрудо-
способност на ползвателя на помощта;
в) тежко природно бедствие, въздействало
сериозно върху земята в имота;
г) разрушаване на животновъдните построй-
ки в имота в резултат на инцидент;
д) епизоотично заболяване, засегнало изця-
ло или частично животните на ползвателя на
помощта.
40. “Пазар на производител” e място по сми-
съла на Закона за стоковите борси и тър-
жищата.
41. “Необработен дървен материал” са пова-
лени и окастрени дървета с отделена връхна
част, със или без кора, разкроени или нацепени.
42. “Дървесни пелети”—гранулирана уплът-
нена лигно-целулозна биомаса с цилиндрични
форми с диаметър от 5 до 12 mm и средна дъл-
жина около 30 mm, получена чрез пресоване
без добавяне на слепващи субстанции.
43. “Дървесни брикети”—цилиндрични,
призматични или с друга форма дървесни про-
дукти с дължина, петкратно по-голяма от ди-
аметъра им, използваеми за енергийни нуж-
ди, получени от пресоването на раздробена
дървесна биомаса.
44. “Енергийни трески”—раздробена дървес-
на лигно-целулозна биомаса, предназначена за
енергийни цели, получена чрез механично раз-
дробяване/насичане до дървесни частици с раз-
лични размери—от 5 до 60 mm.
45. “Нередност” е всяко нарушение на общ-
ностното право в резултат от действие или
бездействие на икономически оператор, кое-
то е имало или би имало за резултат ощетява-
не на общия бюджет на Европейските общ-
ности или на бюджетите, управлявани от тях,
чрез намаляване или загуба на приходи в ре-
зултат на собствени ресурси, събирани от
името на ЕО или посредством извършване на
неоправдан разход.
ЗАКЛЮЧИТЕЛНИ РАЗПОРЕДБИ
§ 2. Наредбата се издава на основание § 35,
ал. 3 от Закона за изменение и допълнение на
Закона за подпомагане на земеделските произ-
водители (обн., ДВ, бр. 18 от 2006 г.; изм., бр. 96
от 2006 г., бр. 16 от 2008 г.).
§ 3. Началната дата на първия прием на за-
явления за подпомагане за предоставяне на без-
възмездна финансова помощ по реда на тази
наредба се обявява със заповед на министъра
на земеделието и храните.
§ 4. Наредбата влиза в сила в деня на обна-
родването є в “Държавен вестник”.
§ 5. Помощите, предоставени по реда на Рег-
ламент (ЕО) № 1998/2006 и по реда на Регла-
мент (ЕО) № 70/2001, ще се прилагат до края на
2013 г.
Министър: В. Цветанов